
I. -L^c laudibus Ferdinandi II. Augusti, Regni utrius^ue Si- 
ciliae Regis, dicturus coram Te, Pater Beatissime, qui, quod 
Eius virtutes plane perspectas, ct cognitas habueris, maximum 
ex acerbissimo casu moerorem ceperis; non tam metuo ne quid 
praeter fidem huc allaturus sim, quam vereor ut amplissima 
eius merita pari sim oratione assequuturus. De eo enim Rege 
dicere aggredior, qui triginta fere annos eas Italiae regiones 
imperio suo rexit, quae non minus benigno caeli aspectu , 
quam et agrorum uoertate, et incolarum ingeniis, feticique 
indole, caeteris praestare videantur. Quarum quidem cives 
ita nati, ita comparati , ita exornati a natura tuere, ut. Eo 
regnum obtinente, ad civilem perfectionem pervenire facil- 
lime potuissent. Etenim id videor vere posse dicere, quod 
quamvis ex quo tempore in eas regiones nomen, regnumque 
Borbonicum invectum est, cives ilU universi praecipua, quae 

? [uidem accidere hominibus in terris potest , felicitate usi 
ucrint; tamen Ferdi.nandvs Rex, maiorum suorum in Nea- 
politanos, Siculosquc homines beneliciis id cumuli adiunxit, 
ut inter superiores Reges, qui ex eadern domo ab CaroloIII. 
ad haec nostra tempora in iis regionibus regnum obtinue- 
runt , illustre sane nomen Sibi comparaverit. Si autem in 

Eo id spectare velimus, (]uod in christiano Rege est potis- 
simum , Religionem tueri , ad bonos inores populos infor- 
mare, oppressos, et calamitosos homines erigere, ac fovere, 
quis unquam negaverit Ferdinandvm in Se uno partes omnes 
regias esse complexum? Quapropter hoc affirmare non du- 
bitabo: si Eum spectemus ut Regem, parem optimo cuique 
Regi inveniemus; si ut christianuin hominem, nihil admodum 
vel pietatis , vel Religionis in Eo desiderabimus. Itaque in 
Eo laudando non tam mihi illo eloquentiae genere uten- 
dum esse intelligo, quod praestantissimi illi veteres in Ro- 
manis Imperatoribus posterorum memoriae mandandis se- 
quuti fuere, quam quo Ambrosius Theodosium, Gregorius 
Valentinianum , christianissiinos principes de suis populis , 
deque Religione catholica egregie meritos , laudibus extu- 
lerunt. Etsi vero non id milii sumam ut tantorum virorum 
ingenii vim, dicendique copiam referre possim; tamen con- 
fido fore ut vel his paucis, quae ex uberrima multarum, et 
pulcherrimarum Feruinandi virtutum segete huc sum alla- 
turus, auditis, omnium animi eam optimi Regis imaginem 
cflingant,quae valeat tum ad Eum grata voluntate prosequen- 
dum, tum ad Eius memoriam vel ad ultimam posteritatem, 
praeclare gestorum , et complurium beneficiorum recorda- 
tione, commendandam. 

II. Qui , quantusque Rex Ferdinaxdvs futurus esset, 
iam inde homines coniectura consequebantur quoties ad 
Eius robustam virtutem, acre ingenium, obfirmatam volun- 
tatem mentes vertebant : ad quas laudes cum regia edu- 
catio accessisset , mirum quantam de Eo expectationem 
conceptam animis gererent! Sed tum plane cognoverunt, ex- 
pertique sunt, quum Franciscus I., pater optimus, sapientis- 
simusque vir, Mariam Christinam filiam Ferdiiiando Vll. 
Hispaniarum Regi nuptum collocaturus, Madritum profe- 
ctus , Ferdinaxdo lilio administrandum Regnum commisit. 
Illud enim vero expectationem omnium vicit quod adole- 
scens , cuiiis actas nondum vicesimum annum attigisset , 
tanto in munere gerendo tanta se prudentia gesserit. Ex 
quo veluti Regni praeludio magnam in spem adducti sunt 
homines, quum anno post, Francisco mortuo, in patris locum 
Ferdinandvs haeres regiae dignitatis suflectus est. Neque vero 
cos falsos habuit; nam Regno inito, quum primum , edicto 
proposito, utriusque Siciliae populos allocutus est, totam 
rationem Regni sui ita explicatam, testatamque voluit. Per- 

suasum sibi esse affirmabat oeconomiae rationem sumptil)us 
minuendis esse vel in primis curandam ; agros, quos luxus 
ad venandum, vel rusticandum inepte sane destinaverat; aut 
desidia atque inertia steriles, infoecundosque fecerat, agri- 
colis, et pastoribus esse locandos: quae divitiae tam pinguis, 
feracisque soli imis visceribus conderentur, eas iis omnibus 
rebus, quas sive industria, sive scientiarum cultu aetas no- 
stra protulerit, esse effodiendas, atque ad usum, cultumque 
vitae conferendas: ob eamque caussam cum exteris nationi- 
bus commercia exerceTida: tum vero rem militarem non in 
postremis liabendam. Cum autem ex optimarum artium , 
ac disciplinarum studiis plurima in rem publicam commoda 
redundarent, daturum se operam ut in suo Regno quam maxi- 
me excolerentur. Religionem denique, quae semper magno in 
pretio apud suos liabita fuerit, sancte, integreque servaturum. 
Quae quidem, ut ab tenacis propositi viro promissa, ita laetis 
animis accepta fuere, ut utnusque Siciliae Regni bominibus 
iniecta certa spes fuerit meliora omnia , ac prosperiora fu- 
tura. lam vero si non exigua est laus Eum bis consiliis ad 
Regnum accessisse , quanto magis Eidem in laude ponen- 
dum est , quae semel verbis sit pollicitus, per totum Regni 
curriculum re probavisse ? 

III. Itaque cum singularis prudentiae Vir secura animo 
reputaret, atque opinione praeciperet nibil Se regno, popu- 
lisque profuturum, nisi antea aerarium, in quo rei publicae 
nervi continerentur, augendum curasset; in id omnes animi 
vires, omnes cogitationes, omnes vigilias contulit: effecitque 
ut pecuniae publicae administratio rectissime se baberet. 
Qua in re magnam Sibi laudem merito comparavit: non enim 
extraordinariis vectigalibus, tributisque gravioribus imposi- 
tis, at levioribus illis quidem, si cum magnarum nationum 
vectigalibus conferantur , baud magna suorum civium mo- 
lestia, aerarium auxit: ut omnibus esset perspectum id opti- 
mis legibus, institutisque, quibus res aeraria adijiinistraretur, 
esse tribuendum. Neque vero illud omisit ut ab publicae 
oeconomiae doctoribus , quorum sapientissime scripti libri 
aetate nostra magno numero extant, habenturque in deliciis, 
in rem suam derivaret. Ilinc factum est ut m Eius regno 
nomina, quae publicum aerarium cum civibus contraxisset, 
non modo existimatione non minuerentur, sed augerentur. 
Quare illud etiam fiebat ut unicuique civium expedita , et 
facilis mutuandae a mensulariis pecuniae ratio pateret; tum 

ab iis, qui cx acrc tantum privato, tum ab iis, qui, collatis 
substantiis , fide publica protecti , mutuas darent pecunias: 
ex quo mirificos in dies auctus commercium liabebat. Quid 
igitur miramur quod, quum post orientale bellum, argen- 
tum, aurumque numeratum ab Europae finibus pene avo- 
lasse videretur, Neapolim undique ab externis populis conflu- 
xerit? Tantam in fiduciam, aptissimis aerariae rei dictis legi- 
bus, omnes venerunt! Quare in rem nostram merito illud Pro- 
phetae usurpare possumus: Repleta est terra argento, et 
auro, et non est finis thesaurorum eius (Is. II, 7). 

IV. lain vero occurret qui.spiam quaerens : quibusnam 
ex fontibus haurire tot, tantasque divitias Fehdinandvs 
tuerit: quid enim leges, et instituta valeant, re ablata? Cui 
quidem respondebimus: ex iisdem illis fontibus unde vel ab 
ultimis temporibus Campani, Pieentini, Samnites, Tarentini, 
Frentani, Hirpini, Appuli, Peucetii, Salentini, Brutii, et Si- 
ciliae incolae, qui omnes Eius imperio continebantur, in- 
gentem sibi divitiarum famam comparaverant. Intelligebant 
enim acerrimo ingenio, duratique labore liomines, ex tanta 
agrorum ubertate divitias eliciendas esse. Idem et magis 
sapientissimus Ilex intellexit, qui cognosceret Salomonem 
scriptum divinitus reliquisse : Qui operatur terram suam, 
satiabitur panibus; qui autem sectatur otium stultissimus 
est (Prov. aII, II). Vt igitur Se, suosque subditos cumula- 
tissime locupletaret, ad pristinam conditionem agricolturam 
restituendam, omnique ope ad eam suos homines excitan- 
dos esse existimavit. Hinc Collegia Sodalium oeconomiae 
regundae, quae iam alicubi in Regno florebant, quorum esset 
progressus rei rusticae curare, non modo in omnes urbes in- 
tulit, sed ita intulit, ut eorum beneficia in singula oppida, et 
castella manarent. Neapoli vero, et Panormi suas proprias 
sedes haberent illa Regia Instituta, quae ex eo nomen du- 
cerent quod ad agricolturam , artesque homines in primis 
excitarent. Ex his porro consequutum est ut disciplinis 
omnibus, quae in eam rem essent, mathesi, inquam, phy- 
sicae, chymiae, naturali historiae sedulo studeretur; ex his 
serendi ars, ovium, armentorumque pascendorum, et propa- 
gandorum industria induceretur ; horti experiendi caussa 
instituerentur ; ex his emporia , et nundinae celebraren- 
tur; praemia agros excolentibus proponerentur. Sed non 
fuit contentus ut sui cives herbescentes tantum proventus 
sibi quaererent, nisi eos in id etiam impulisset, ut quae in 

penitissimo terrarum sinu delitescunt, praetiosissima quaeque 
educerent, ad commerciumque hominum transferrent. Itaque 
non modo, fodinis novo ausu patefactis, sulphur copiosius 
quam antea, et marmora, et aes cuprum, et plumbum, et 
ferrum usui hominum suppetiit; sed etiam porphyrites, et 
achates, et smaragdi, et iaspides, urbes, civesque locupleta- 
runt. In tanta igitur hominum industria , in tam acribus 
studiis, et laboribus, facile est ut sibi quisque excogitando 
repraesentet longissimos regionum tractus incultos antea, et 
virgultis , et sentibus obsitos , in viridaria esse conversos ; 
dumetis purgatam tellurem se in pomaria induisse; atque ubi 
antea aspera saxeta obtinebant, ibi agricolarum cultum feli- 
citer elaborasse. Quod si quis secuin animo reputet populum 
circumfluentem divitiis magis, magisque efflorescere debere; 
facile sibi persuadebit auctum etiam civium numerum pa- 
ternis Ferdina.xdi curis esse referendum. 

V. At erant etiam alia conanda, quae cum privatorum 
vires, ataue opes superarent, praestare nisi aerarium publi- 
cum , vel consociatorum hominum collecti sumptus non 
potuissent. Vtrumque pro rei opportunitate factum a Rege 
est: qui ex copia rerum consilium trahens, quod suis futu- 
rum esset utilius nunquam non praeoptabat. Etenim is erat, 
qui, quo semel incubuisset, nisi re perfecta non acquiesce- 
bat, quanticumque tandem moliminis ea esset. Quare effecit 
ut fluminum cursus dirigerentur, torrentesque aggeribus cir- 
cumvallarentur, ne hinc, illinc effundentibus se se aquis, agri- 
colarum spes frustra essent. Huius Regiae magnitudinis te- 
stimonia m omnibus utriusque Siciliae Regni provinciis 
magno numero suppetunt. Testis est Lucania, quae Silarum 
amnem intra suas ripas cursum continentem; lacum Vibo- 
nensem ad meliorem statum restitutum; palustres aquas ad 
Pctclliam exhaustas, vidit: tum vero in iis regionibus, quae 
Vulturno flumine alluuntur, phisquam quinquaginta millia 
agri modia culturae reddita sibi gratulata est. Testes sunt 
Marsi, qui lacu Fucino, omni ope, conatu, sumptu, exhau- 
riri cepto , operosum sane opus , non modo antea ab tot 
Regibus , sed ab ipsis Romanis Imperatoribus frustra ten- 
tatum, ab Ferdixaxdo autem susceptum, brevi tempore per- 
fectum iri confidunt. Testis est Panormum, cuius fere im- 
mensi in suburbano terrarum tractus, qui stagnantibus late 
aquis obsidebantur, tum salsitudine ablata, tum maris are- 
narum cumulis sublatis, agricolarum industriae, et laboribus 

patueri^nt. Testis est CatAna, cuius iluinen Symaethus ita est ' 
ingenti molimine derivatus, ut undarum fluxu uberrimorum 
agrorum ubertatem augeret. Quis autem recensere dicendo 
.potest quot, quantique terrae tractus cultoriims sint ouaesiti; 
quot deserta, et inculta loca,' ubi pauca antea mapalia con- 
spiciebantur, modo pagi, vicique facti, incolis, domibusque 
'.cepti sunt frequentari? 

VI. lam vero auctis tcri*ae frugibus , auctoque civium 
numero, nccessc fuit ut industriae, internoque commercio 
accessiones (ierent. QuUm enim non omnia in unaquaque 
provincia gignantur, faciendum fuit ut quod alteri superes- 
set , alteri praeberetur : quod baud ita commode efiici po- 
tuisset, nisi provinciarum populi inter se facilius, viis novis 
apertis, res commutare possent; Regnique divitiae, quae ma- 
xime comiheatus, et annonae copia constant, vcluti in corpore 
humano sanguis, per omnes regionum partes manarent. Haec 
admirandum in modum , Febdinaxdo Rege, confecta sunt ; 
tametsi coinpiurimae, maximaeque diflicultates fuerint supe- 
randae. Non enim montium asperitas, non fluminum impe- 
tus retardare ab inceptis Regem potuerunt; nihiique tanti 
fuit, quod Eutii impediret quominus nova ad Bruttios, ad 
Samnites, ad Frentanos, ad Appulos itinera sternenda cu- 
raret. Quid porro regionum illarum incolis desiderandum 
unquam reliquit eorum, quae manu, artiflcio<jue aflabre ela- 
borantur, quaeque ab externis, nationibus illucf importari 
soleant? Nullum autem inventum fuit, quod ex usu esset 
vitae hominum, quod utriusque Siciliae Regni populi primi 
omqiutn Italorum non usurpaverint. Igitur neque per aera- 
tas’ vias, commodiores, longeqilc citiores itus , ac reditus; 
neque fluminum per suspensos pontes transvectiones; neque 
rerum de longinquo sigmfleandarum rationem; neque novam 
ex vapore ad opificum machinas adhibitam vim ; neque ex 
novo alimento ad nocturnas tenebras excutiendas altam, eli- 
citamque vivaciorem lucem; vel eam, quae ex pharis certo lu- 
mine navigantibus colluceret; nihil horum, inquam, nimis diu 
desideraverunt. Quae cuin mature admodum apud eos cepta 
sunt in vitae consuetudine versari, quis non videt eas etiam 
disciplinas, artesouc, sine quibus constare ilia non possunt, 
apud eosdem cultas esse quam maturrime oportuisse? Quod 
si ex his omnibus populorunr conditio longe melior eueeta 
est, ne putetis, quaeso, reliqua illa defuisse", quae ad vitae 
ornamentum valent plurimum. Nam pictura, sculptura, ar-’ 

chitcctura numquam antea ita in pretio, cultiique sunt lia- 
bita , ut omnibus fere operibus et publicis, et privatis, ex 
iisdem pulcritudo, atque concinnitas non exigua accesserit. 
Quae res cum in promptu sint omnibus, oculorumque testi- 
monio teneantur, nemini, arbitror, incredibile videri poterit 
si contendam. Eo regnante, urbes omnes ex ordine, aliam- 
que prae alia novum aspectum induisse : eodemque tem- 
pore tum Neapolitanorum, tum Siculorum famam, et virtu- 
tem, veterum harum regionum populorum nomen , nobili- 
tatemque aequasse. Ex quibus quis non intelligit quam 
bene in Ferdixandvm cadat illud Divinum praeconium: 
terra, cuius rex nobilis est (Eccles. X, 17.)! 

VII. Cum autem sapientissime prospexisset , ut Cicero 
(Orat. II. Agr. 94) de veteribus illis Romanis praedicabat, = 
non ingenerari hominibus mores tam a stirpe generis , ac 
seminis, quam ex iis rebus, quae ab ipsa natura loci, et a 
vitae consuetudine suppeditantur , quinus alimur , et vivi- 
mus = , ita in iis omnibus commodis, quae suis attulit, et 
veterum traditiones, atque instituta, et locorum ingenium, 
situsque urbium Sibi prae oculis habenda esse duxit. Ex eo 
igitur quod Ferdinandvs cognosceret antiqui illi populi regio- 
num suarum incolae ad tantas opes, atque nominis celebrita- 
tem mercatura exercenda, maritimisque cursibus conficiendis 
pervenisse; ratus Sibi facultatem in promptu esse tanto ma- 
iorem , quanto aetate nostra maritimi cursus longe facilius 
ac apud illos conficiuntur, in id magnopere incubuit, ut sui 
cives et opifleia , et fruges, et caeteros proventus cum re- 
])us externarum gentium commutarent. Qui enim ex tanta 
rerum, omnium copia , atque affluentia , fructus caperentur, 
nisi facilis exportandi ratio esset ? Quare vel ab sui Regni 
initio id sedulo egit, ut praemiis propositis, aedificiis ampliatis, 
vel- de integro inaedificatis, rei maritimae studio, atque exer- 
citationi se darent homines vehementius. Itaque navalia con- 
struendis navibus exaedificavit; portus autem alios ad pristi- 
nam amplitudinem restituit, alios effecit munitiores, alios 
novos, .in opportuniore aliquo sinu, construxit. Ii vero ita 
complures sunt numero, Ut si potiores tantum referre vel- 
lem, mihi Panormi, Messanaej Syracusarum; Caietae, Me- 
sciti , Brundusii , Taranti , Puleolorum nomina huc essent 
afferenda. Quid vero dicam quam non modo communitos 
esse eos portus voluit, ut tutissimum ab undarum aestu per- 
fugium praeberent, verum etiam ut laemocomiis extructis, 

vel restauratis, a pestilitate, eiusque afflatu, navigantium, et 
nautarum vita prohiberetur? Et quoniam ad commercii 
felicitatem, ac securitatem plurimum valet et domi pax, et 
foris concordia; nihil antiquius habuit Fkrdinandvs quam 
ut inter se pacati sui essent, et cum aliis nationibus foedere, 
amicitiaque coniuncti. Tum vero quia ad contractus aequio- 
ribus tibi quam alteri conditionibus ineundos valde facit, 
si caeteris te, tuumeme Regnum cum admiratione quadam 
suspiciant, effecit ut Regium nomen vel apud dissitas terras 
magni haberetur. Quibus rebus factum est ut Regni classis 
amplius decem millium navium onerariarum numero consta- 
ret, ac veteribus illarum regionum pupulis navalibus opibus, 
famaque antecelleret. Non enim regiae naves mediterranei 
maris litoribus continentur, sed oceanuin transvectae, atlan- 
ticum, aethiopicum, indicum mare percurrunt; regionesque 
illas appellunt, quae American continentes circum undique 
aequore alluuntur. 

VIII. Ob eandem caussam cum sentiret, perspectumque 
haberet Regni homines acerrimis esse ingeniis , atque ad 
omnes disciplinas, optiinasque artes mirifice comparatis, tot, 
tantaque naturae bona obsolescere haud est passus, suisque 
populis in ea re sedulam operam navavit. Neque vero littera- 
rum, ac bonarum artium progressus ita fovit, ut ea paucorum 
privilegium essent, sed patrimonium omnium: ut cuique pro 
suo statu, et facultate, quae sibi documenta essent aptissima, 
accipere liceret. Itaque nullum fuit genus hominum, qui ab 
optimo Rege litterarios ludos, et magistros non haberet pa- 
ratos. Optantur utriusque sexus infantibus litterarum pri- 
mordia? Ferdixandvs, ne prima institutione puerili sui care- 
rent, elementarias scliolas, tum eas, in quibus pueri inter se 
docent, tum in quibus ad artes, et opiticia adolescentes de 
plebe homines informantur , institui iussit. Desiderantur 
in quaque bene instituta civitate ut et Collegia, et Convi- 
ctus praesto sint adolescentibus, vel rc familiari, vel nobi- 
litate praestantibus, erudiendis? Ferdinandi opera factum est 
ut et Convictiones, in quibus doctrinis perinde ac bonis mo- 
ribus imbui, et Licaea ubi varia doctrinarum genera tradi 
solent, in singulis provinciis constituerentur; ne, si quarun- 
dam tantum essent propria, patres familias aut locorum lon- 
ginquitate , aut nimio sumptu ab tiliis politioribus litteris 
excolendis deterrerentur. Expetuntur in principibus Regni 
urbibus Licaea Magna, in quibus praestantissima ingenia se 

se exerceant, contendantque invicem de honore, et gloria? 
Numquain ante Febdinandvm Regem vel sapientioribus do- 
ctoribus, vel uberioribus scientiarum incrementis floruerunt. 
Ferdinandvs eorumdem musaea et speculatoriis turribus , 
et instrumentis , et machinis , exquisito artificio , inge- 
nioque elaboratis, prolixe instruxit. His praesidiis Neapoli- 
tanorum , et Siculorum ingenia erecta , et communita , 
mirum quantum ad res praeclarissimas inveniendas connixa 
sunt, quantosque progressus et in astrononiicis, et in physicis, 
et in medicis, et in mathematicis, aliisque, quae observatione 
constant scientiae, fecerint! Quid autem de re archeologica, 
deque historicis studiis dicam? Quid de doctorum virorum 
coetibus ad patria monumenta cum vetera, tum recentiora 
illustranda, toto Regno vel institutis, vel in pristinum resti- 
tutis? Quid de ea cura, quae semper versata in Eius animo 
est, ut historia, quae testis temporum est, vitaeque magistra, 
ab suis maxime coleretur? Nonne id in caussa fuit cur Ta- 
bularia publica, quorum in Regni Curiis magna est copia , 
serie descripta , ordinanda ediceret , apertaque esse iuberet 
veteres memorias pervestigaturis ? Nonne inde factum est , 
ut opportunissimum morem illuni induceret, tanidiu ab Ro- 
manis retentum, ac celebratum, ut designarentur, qui civiles 
annales conscribendos susciperent ? Non inde illud Regis 
studium, quae sub Herculanis, Pompeianisque ruinis inventa 
essent, litterarum monumenta edendi profectum est? Non 
inde favor, et gratia, qua eos est complexus, qui, privato 
sumptu, ingenii sui fructus in lucem edere minus potuis- 
sent? O magni animi Regem! o Virum admirandum! Hanc 
Tibi gratiam Neapolitani, Siculique referre debent, ut fa- 
teantur quam gloriam apud omnes populos adepti sunt, eam 
per Te esse adeptos ! 

IX. Eum vero Regem , qui omnes rei publicae partes 
esset complexus, non fugit ab Rege omnium sapientissimo, 
vel in ipso dicendi sui exordio, populorum rectores commo- 
nitos in haec verba fuisse: Diligite iustitiam, qui indicatis 
terram (Sap. I, 1.). Cuiusmodi monitum ita Feruinandvs im- 
biberat, ut perpetuo Eum solicitum habuerit quemadmo- 
dum cives sui aequo lure inter sc uterentur, unicuique ius 
suum tribueretur ; nemini autem lege agere non liceret. 
Quapropter ut ii, qui iuri dicundo praelicerentur, se idoneos 
praeberent ad suscipiendam eruditionem doctrinae , iusti- 
tiam, et indicium, et aequitatem (Prov. I, 3.), nihil praeter- 

misit quoil quidem ad optime in legum studio eos instituen- 
dos pertineret: legerat enim illud etiam ; lustitia firmatur 
solium (Prov. XV 1, 12.)- Vt igitur gravissimum lioc negotium 
iis tantum committeretur, qui cum iuris scientiam apprime 
tenerent, tum ab iuribus practio exequandis longe abessent, 
statuit ut magistratus, qui de iure responderent, non fierent 
nisi qui a probatissimis viris, indicio antea instituto, latisque 
clam suirragiis, ne cuiusquam studio, aut gratia eormn fides 
labefactare; posset , testimonium et doctrinae , et probitatis 
tulissent. Ouo factum est ut iuri dicundo praestantes inte- 
gritate, et doctrina yiri praeponerentur. Quin imo eo iustis- 
simi Regis solicitudo in institia asserenda progressa est, ut, 
quoad fieri bumano consilio posset, fraudi, et imuriae omnino 
locus non esset. Itaque ne infimae sortis, inopesque bomines 
praepotentium opibus, et vi opprimerentur, designari' iussit 
spectatissimos, eosdetmjue gravissimos viros, ad quos si qui 
.se iudicum sententia gravatum, laesumque sentiret , caus- 
sas , querimoniasque .deferret.. Et quoniam ad rem valde 
pertinere videbat civilium etiam legum progressui consulere; 
cognosecbatque in legum' codice plura contineri , quae ab 
aetatis nostrae moribus , institutisque abhorrerent , Avi , 
Patri.«que sui opus proseqiiutus , multa commutavit, multa* 
addidit. Quorum potiora capita exponam; ex quibus 'existi- 
mari, de caeteris possit: = Omnium civium coctus eodem iure 
litantor: - bona et persona epiusque sacra .sunto: - reorum 
quaestiones coram populo fiunto: - crimina- publice vindican- 
tor: - luris disceptatores dona ne accipiunto: - oppida privati 
iuris usu , Cructuque nulla sunto : - singularia cum singulis 
certamina tota regni ditione prohibentor =. Qua pdstreina lege, 
boc praestitit, ut memoria veteris immanitatis, ac. barbariae 
e subiectorum moribus,, vitaque deleretur. Quod quam bu- 
iiwpiter factum sit quis nbn videt? lam vero si nominum 
societas iustitia , et humanitate praesertim regitur ,. quibus 
unis virtutibus maxime bclluis praestamus, quis dubitabit 
<le Rege Ferdinaxdo afiirmare illud Proverbiorum: Rex iu~ 
stus eriffit terram (XXIX, 4)? 

. X. Quae. huc usque- sunt a nobis commembrataj omnia 
sunt plena rationis, consilii, sapientipe, iiistitiae : modo de 
iis est dicendum; quae maxime ad fortitudinem, aniinique 
'vim pertinent. Quamvis enim superiora illa praestabiliora 
sint, Suum tamen tutum non obtinent, nisi rei bellicae 
studium accesserit. Et quoniam in bello gerendo in primis 

quaerentia est pax ; ita quae pacis sunt iiaud conservaveris 
nisi te ad belluin comparaveris. Ab summo igitur Regni mo- 
deratore , eodemque mrti viro, non erat armorum res ne- 
gligenda ; qua instructos esse Reges oportet non minus ad 
iura tuenda, iniuriasque propulsandas, quam ad pacem obti- 
nendam. Cum fortis armatus custodit atrium suum , in 
pace sunt ea, quae possidet (Luc. XI, 21). Ferdin.vxdvs Rex, 
qui haec optime teneret, quique superiorum temporutn ca- 
lamitates meminisset, nihil potius habuit, quam ut exerci- 
tus terra non exiguos , classem mari satis lirmam compa- 
raret, ornaretque; quibus Se, suosque ab internis, externisque 
periculis tutaretur. Neminem sane latet quanta animi, cor- 
porisque contentione in rem militarem incubuerit; quam 
totus fuerit in ea provehenda; quam saepe, quamque libenter 
inter milites fuerit versatus. Is enim non satis habuit Con- 
tubernia iuvenum militaria inunera , et decora petentium , 
optimis institutoribus, ac magistris instruere; sed cohortem 
constituit tironum, qui in spem militiae succrescerent, qui- 
que ferme ab infantia disciplina militari imbuti , cum a<l 
aetatem pervenissent , caeteris in omni militari munere 
obeundo documento essent. Is non satis habuit scholam 
nauticam aperuisse, omnique instrumentorum genere ador- 
nasse; sed etiam effecit ut singulis legionibus, pro armorum 
varietate distinctis , sui quique essent , qui egregie scien- 
tiam militarem callerent, doctores. Is non satis habuit ha- 
rum omnium rerum curam probatissimis , scientissimisque 
rei militaris viris mandasse, nisi Se ipsum quandoque ma- 
gistrum , et servantlarum legum exactorem suis tironibus , 
ac militibus dedi.sset. Cum enim cognosceret quot , quan- 
taque in perfecto milite requirantur, in campum Ipse de- 
scendebat, ludicras pugnas commissurus; atque non modo 
Regia dignitate deposita, sed et Ducis munere exuto, inter 
milites miles, militiae incommoda, et labores sustinebat. 
Non illum pluvia, non urentes solis radii, non panis secun- 
darius, non longa, periculisque obnoxia itinera , non quae 
duriora accidere militibus solent, ab militia obeunda abster- 
rueiuiit. Assuetus autem militaribus ingeniis, cum tam cre- 
bro inter eos versaretur, cuiusque diligentiam, virtutem, 
scientiam exploratam habebat; quin imo (fuit enim in hoc 
Rege incredibilis quaedam memoriae vi.s) eorum et nomen, 
et patriaih meminerat, ut fere singulos proprio nomine com- 
pellaret. Ilis artibus Sibi milites comparavit bene moratos, 

reique militaris peritos: quorum in fide, obedientia, bene- 
volentia niteretur, cisque Se, suumque Regnum tuto omnino 
committeret; oramque omnem maritimam classiariis mili- 
tibus defensam, melius quam arcibus, aut portubus tuere- 
tur. Adeo in sui amorem , et obsequium , rudes animos 
verterat ! 

XI. Verum nimis parum momenti in armis esse saepis- 
sime est compertum, nisi insita animis Religio armorum im- 
petus contineat, elliciatque ut minus saepe vi geri res necesse 
sit. Praeterea admonet Divinus Spiritus: Non in fortitudine 
sua roborabitur vir (I. Rcg. II. 9). Haec animo suo Ferdi- 
NANDVS reputans, illuc saepe suspiciebat, illuc suas cogitationes 
extollebat, unde omne datum optimum, et omne donum per- 
fectum .... est, descendens a Patre luminum (lac. I, 1 7"), 
qui ex Paulli sententia , Pex regum est , et Dominus do- 
minantium (I. Tini. VI, 1.T). Quapropter cum ad suorum 
felicitatem ea, quae commemorata a nobis sunt, aggredie- 
batur, non ita in Immanis praesidiis spem habebat, ut non 
multo maiori fiducia iis niteretur, quae Christianus vir du- 
cere e fide in Christum, generis humani sospitatorem, de- 
beat; quaeque in Eius mandatis sequendis, Religionis cultu 
augendo, in divini Numinis vi praesentissimo sibi auxilio pol- 
licendo, sunt posita. Huc Feroi.nAndo religio fuit prosperos re- 
rum omnium exitus referendi, profitendique cum Regio Psalte: 
Fortitudo mea , et laus mea Domimis, et factus est mihi in 
salutem (Ps. CXVH, 14.). Et re quidem vera, undenam pute- 
mus profectam esse illam felicitatem, qua perpetuo usus est in 
iis omnibus, quae suscepit ex sententia conficiendis? Quae 
enim fecit tot, tantaque sunt, ut unius hominis prudentia, et 
cura multo sint maiora. Revocemus, quaeso, ad memoriam in 
quos civilium rerum fluctus, in quas Europae tempestates re- 
gnum Eius inciderit; quantaque ipsius naturae vi vexatum 
fuerit, quum tota interdum aliqua regni provincia vel terrae 
motibus concu.ssa,vel alluvione pene demersa, vel pestis alllatu 
moerore, luctuque sit obsita. His autem gravissimis calamitati- 
bus qilonam modo a providentissime Rege itum est obviam? 
Non fuit contentus ut per suos administros, aliosque magi- 
stratus tantis incommodis mederetur; sed Ipsemet perculisse 
se obiiciebat, laboresque obibat, ut quae ad subitos rerum 
casus opus essent, et maturius, et consultius perficerentur. 
Hoc scilicet in caussa fuit cur semel , atque iterum longa 
itinera ingrederetur ad eas regiones invisendas , quibus in- 

fortuniuni aliquod accidisset: sua eniui praesentia afferre mi- 
seris solatium, sua pecunia eos ievare^sua voce recreare reli- 
giosissimus Rex praeoptabat. Religio munda, et immaculata 
apud Deum, et Patrem, haec est: visitare pupillos, et vi- 
duas in tribulatione eorum (lacob. 1, 2".). Quae quidem non 
regio q^uodam fastu , non gloriolae flatu adductus , agebat ; 
sed quia munus suum exequi Sibi in religionem ducebat. 
Etemm, ex Divini Magistri monitu, quaerebat primum Re- 
gnum Dei, et iustiliam Eius , ut caetera Ipsi adiicerentur 
(Mattii. VI, 33). Nihil est igitur quod miremur si pax, et 
tranquillitas per turbulenti.ssima Europae tempora in Eius 
regno nunquam fere interturbata fuerint; si cultus agrorum 
aquarum exundatione interceptus statim eflloresceret; si pe- 
stilentes morbi exterminarentur; si ex gravissima interdum 
inopia, et inoestitia, rerum omnium copia, et hilaritas con- 
sequeretur. 

Xll. Quam porro late, quamque intimo animo hic Reli- 
gionis sensus Ferdinando inesset quo magis pateat, singula 
quaeque sunt a nobis vel a principio persequenda. Itaque cum 
in Divinis Libris scriptum legisset: Clementia praeparat vi- 
tam (Prov. XI, 19.), ut ab clementia Regnum auspicaretur, iis 
omnibus, qui ob admissa flagitia in vinculis habebantur, vel 
de poena detractum voluit, vel totius gratiam fecit. Illis vero 
qui maiestatis lege tenerentur, aut poenarum metu extorres 
patria vagabantur, ad suas domos, patriosque lines redeundi 
fecit facultatem. Etsi vero regiae huic virtuti, propter homi- 
num improbitatem, minus saepe locus esse possit in iis, qui 
regendis populis praesunt, quum illud etiam scriptum sit de 
optimo Rege: Dissipat impios Rex sapiens, et incurvat super 
eos fornicem (Prov. XX, 26.); tamen, misericordiae numquam 
oblitus, ea omnia perfecit, quae humanitati cumprimis con- 
veniunt: multus enim fuit in facinorosorum incommodis mi- 
nuendis, inultus in spirituali bono iis comparando. Quid enim? 
Nonne carceres omnes, quae ad instar latomiarum, ac ferarum 
lustrorum erant, a novo extruxit; in quibus nec saluberrimus 
aer, nec iucunda lux deficeret, easdemque, pro eo more adeo 
sapienter ab nostra aetate invecto, in cellulas divisit? Quam 
porro naviter animas eorum, qui in vinculis detinerentur, pro- 
curatas voluit Is, qui virorum curas Patribus Societatis lesu, 
mulierum autem Virginibus Sororibus a charitate imposuerit? 
Quis tandem ignorat, aut ad quem non pervenit fama eorum, 
quae Feboinandvs praestitit, ut quibusque indigentium classi- 

bus esset commode provisum? Vt igitur tenuioribus liomini- 
bus, nlquc ope aliena indigentibus, certum praesidium praesto 
esset, coctus eorum institui curavit, qui liuic uni rei stude- 
rent. Vt morbo, et inopia affecti haberent quo reciperentur, 
et ad valetudinem restituerentur, domus hospitales, ubi non- 
dum extabant, aut de suo condidit, aut censu, ct vectigali 
auxit. Vt omnibus iis, qui cx utroque sexu emendicato vi- 
verent, cum per aetatem, vel corporis debilitatem ne rogare 
quidem stipem possent , instituta propria voluit patere ubi 
sustentarentur, obitumque in osculo Domini, extremis sacris 
procurati , expectarent. Puellis , quas species ipsa , et pau- 
pertas , in gravissimum pudicitiae suae discrimen adduce- 
bant, perfugia aperuit: iis vero mulierculis, quae minus 
honestam vitam duxissent, vitiorumque illecebris se passas 
fuisse irretiri poeniteret, asylum paravit: filios a parentibus 
vel crudeliter tlesertos, vel misere orlx)s, et viduas, et incer- 
tis patribus genitos omni ope, liberalitate , sollertiaque fo- 
vendos suscepit. Quid vero de montibus, quos frumentarios 
vocant, quid de mensis pigneratitiis , quid de arca ad con- 
trahenda connubia dicam? Ex quibus et pauperes agricolae 
depromerent semina ad agellos serendos; et qui numerata pe- 
cunia egerent ab usuras exercentibus mutuari non cogeren- 
tur; ct patribus familias in manibus esset ratio, qua filiabus 
dotem compararent. Nimis multus essem si omnia, quae in 
suorum subicclorum commodum fecit, persequi vellem. Hoc 
tantum dicam: cx allatis id confici, ut iurc, ac merito Rex 
Ferdinandvs Pater suorum populorum dicendus sit, Eique 
illa laus tribuenda, quod Evangelii praeceptiones, easdem 
et instituta civilia esse voluit: quod christianum principem 
«lecet maxime; nam omnibus mandatum divinitus est: Estote 
misericordes , sicut et Pateroester nirserrcor^ ejf (Luc. VI, 36.). 

XIII. In ea vero , quae ex usu essent catholicae Reli- 
gionis, quanto Is studio ferebatur! Testimonio sunt novae 
constitutae Dioeceses, aedium sacrarum aliae a solo excita- 
tae, aliae, vetustate collapsae, refectae; aliae, squalore obsi- 
tae , cultu , instrumento , censuque auctae. Cuius pietatis 
studii plurima in Regni urbibus, atque oppidis monumenta 
extant. Ex quibus facere non possum quin memorem quod sa- 
cra illa aedes ab Avo, voti reo, e fundamentis in honorem 
Divi Francisci a Paula excitari cepta , perfecta feliciter ab 
Eo sit. Tum vero haud praeterire silentio debeo nobilissi- 
mum illud in Monte Regali templum , plurimaeque reli- 

gionis , idemque argumentis veteris, ac novi Testamenti 
musivo opere affabre , in^enioseque elaboratis , admiran- 
dum plane opus, ab illo Guilelmo , cui suae virtutes boni 
cognomentum fecerunt , regio splendore , cultuque aedi- 
ficatum. Hoc cum haud ita multis ante annis casuali in- 
cendio magna ex parte, musivis tamen argumentis ad mira- 
culum integris ,• conflagraverit , cura, studioque Eius resti- 
tutum, absolutumque est. Religio vero Eius tum maxime 
se prodidit cum, mirificis munitionibus Caietain circumdu- 
ctis, templum Divi Francisci Assisinatis honori a solo excitari 
iussit , quod munitissimae arci vclut praesideret. Panormi 
denique summum enituit Eius studium in Palatinae aedis 
musivis operibus reficiendis, ubi ipse Ferdinandvs bapti- 
smate initiatus , de sacro fonte ab amplissimo Panormi- 
tano Senatu susceptus est. Qua in re existimandum est 
Ferdinandv.m ibi insigne pietatis suae monumentum relin- 
quere voluisse ubi in lucem est editus, cum Regia Domus, 
superioribus illis per totam Europam rerum conversioni- 
bus Neapoli exturnata , in Siciliam ad tutissimum perfu- 
gium migravit. Qua vero pietate in mortuorum exuvias fuerit 
inde licet cognoscere , quod lege sanxerit ut coemeteria 
conderentur : qua ex lege novum decus Neapoli est addi- 
tum, magnifico hypogeo extructo. Quid de observantia Eius 
in viros divino cultui mancipatos dicam ? Curn apud Se 
statuisset nihil Se neque ad Religionem excolendam , ne- 
que ad mores castigandos praestantius facere posse, quam si 
integra potestas Ecclesiae Praesulibus fieret ; Religionum 
exercendarum , morumque castigandorum munus esse pro- 
prium eorum voluit, ut in omnibus publicis institutis, quae ad 
religiosam educationem pertinerent, Sacerdotibus permitte- 
rentur. Quo facto satis ostendit quam intimis sensibus Ec- 
clesiae doctrinae obsequeretur, qui in eius docendae modum 
omnino in Episcoporum potestate esse volueriti quippe optime 
tenebat ab Divino Ecclesiae Institutore iis tantum docendi, 
regendique munus mandatum fuisse; iisdeinque cum ea pote- 
state charismata, non communia omnibus, fuisse attributa. 
Quam denique alte in pectus catholicae doctrinae studium 
demiserit in eo est plane cognitum , quod in universalibus 
Regni Gymnasiis ita esse docendos auditores edixerit , ut 
Sancti Thomae doctrina in primis traderetur. In magnis 
autem Licaeis Neapolitano, in quo ipse Divus Thoinas et 
auditor, et doctrinis tradendis antecessor fuisset, et Pauor- 

mitano, statuit ut Doctores Decuriales in solemniori quaque 
die numisma in pectore gestarent , cuius in altera fronte 
ipsius Divi Thoraae imago cerneretur, in altera inscriptio le- 
geretur, quae, cuius rei ergo id esset, et a quo lege latum, 
moneret. Ita sane par est facere christianum Regem: civili 
etiam auctoritate Catholicam doctrinam velle esse fultam. 

XIV. Reliquum est ut quantae in Eo privati hominis , 
non modo Regis, virtutes illuxerint, breviter perstringamus. 
Ac primo quidem quis ignorat quam liberalis, quam largus, 
quam effusus in omnes omnium ordinum pauperes, inopesque 
homines fuerit? Nemini unquam stipem, vel opem roganti, 
ab Eo fuit negata : dc cuius beneficentia adeo sibi Regni 
homines suasum habebant, ut vel ab remotissimis provinciis 
opem petituri ad Regiam convenirent, nihil dubitantes sc 
tam longa itinera frustra esse ingre.ssuros. Qua vero huma- 
nitate, qua commoti animi significatione eos excipiebat, ut 
simul et solntium verbis, et re auxilium eis afferret! In quo 
quidem nonEum ostentatione duci,sed Religione,id argumen- 
to erit, quod nunquam non hortari eos solebat ut primum 
Deo Omnipotenti agerent ex animo gratias: quapropter id Sibi 
morem fecerat, tum praesertim vel opis praebendae, vel mi- 
sericordiae impertiendae, cum solemnis aliqua dies Domini 
Nostri lesu Cliristi mysteriis recolendis accederet. Adeo 
Regis, et christiani hominis partes in Ferdinando coniun- 
ctas, imbutasque Religione conspiciebantur! Qua quidem in 
re non parvam sibi laudem vindicat Avus Ferdinandus 1. , 
qui nepotem vel ab ineunte aetate Ecclesiae sacra colere , 
et revereri docuerat. Eum quippe nondum septennem lega- 
verat , qui solemnem Sacrosancti Corporis Christi pompam, 
vice sua, Panormi viis deduceret. Quoties homines non cum 
quadam admiratione conspexerunt in aede sacra diu ma- 
nentem Deo Optimo Maximo praeces ex imis sensibus fun- 
dentem pro regno, proqiie Regia Domo supplicantem? Quam 
quidem optime institutam , ac in timore Domini ita pro- 
cedentem habuit, ut cx ea illa extiterit sanctissima mulier, 
Maria Cliristina a Sabaudia : cuius cx maioribus cum non- 
nulli fuerint sanctitate inclyti, quibus Romana Ecclesia 
caelitum honores decrevit ; non exigua in spe sumus eam 
etiam quamprimum eosdem honores consecuturam. Cuius 
cx laudibus in hunc Regem videor commendationem, ne- 
que illam communem , posse ducere , Sacris Litteris te- 
stantibus : Mulieris bonae beatus i-ir (Eccl. XXV, 1). Qui- 

bus de laudibus nihil esse imminutum postquam in illam 
Regiam Domum Maria Theresia ab Austria pedem intu- 
lit, constat omnibus. In quibus quidem singulare Dei be- 
neficium Ipse Rex cernebat ; etenim domus , et divitiae 
dantur a parentibus, a Domino autem proprie uxor pru- 
dens (Prov. XIX, 14.). Quid porro de Eius in Sanctos Cae- 
lites devotione dicemus , quod non sit vehementer miran- 
dum ? Qui ut eorum reliquias veneraretur , Seque ad Re- 
ligionem excitaret vehementius, saepissime in maiori hebdo- 
mada, semel autem tum, cum quinque ii Viri, quorum tres 
Neapolitani, ex auibus Sanctus Alphonsus de Ligoriis (in 
quem praecipua devotione ferebatur), caelitum numero so- 
lemni ritu accensi fuere, Romam, cum fere tota Regia Do- 
mo, accesserit. Quantam vero in Beatissimam Virginem ge- 
reret animo religionem testes fuerunt Patres Purpurati, qui 
in Eius Regnum , decem ante annos , confugerunt. Quam 
sedulo aputf Eos agebat ut Summo Pontifici auctores vel- 
lent esse Beatae Mariae ab omni labe originali immunis 
inter Ecclesiae dogmata referendae? Cum autem singularem 
illam Beatissimae Virginis laudem de fide credendam ab 
Sanctitate Tva Ecclesiae universae propositam audivit, con- 
tinere animo gaudium piissimus Rex non potuit; sed festum 
illum diem omni laetitiarum genere celebrandum esse toto 
regno edixit. Verum eniravero uberrimum suae pietatis tulit 
fructum tum cum ex ludicra militum exercitatione , quam 
in Campo Martio ad honorem Virginis Immaculatae insti- 
tuerat, rediens, ab nefario homine (horreo enim militem 
Eius appellare) ferro est petitus; quo ex vulnere illico non 
occubuisse tantae Matris praesidio acceptum ferendum fuisse 
et Ipse Rex sensit , et omnes qui aderant senserunt. Qua 
denique fide, et observantia in Sedem Apostolicam, atque in 
Christi Vicarios fuerit Ferdinandvs Rex, expertus est saepis- 
sime Gregorius XVI. Teque Ipsum, Pater Beatissime , te- 
stem appellarem, nisi vererer ne exulcerandus sit magis dolor 
Tuus, quam levandus, si in Eius regnum aditum Tuum, si 
regium nospitium, si ex Illius complexu ad urbem reditum 
commemoravero. Illud vero contendere non dubitabo , 
Ferdinandvh Regem adeo preclare de Ecclesia Catholica 
esse meritum, ut universum orbem sibi grato animo, memo- 
riaque sempiterna iure devinxerit. 

XV. Sed hic tantus Vir, tamque pius, longo, diroque 
morbo a Deo probatus, terrestre regnum caelesti, laborem 

quiete, mortalitatem immortalitate, ut confidimus, commu- 
tavit. Quam spem concipere animo debemus , quod ab Eo 
aegrotante omnia preclara exempla virtutum, quae in chri- 
stiano homine esse debent, extremo suae vitae tempore in 
exemplum sunt edita: qui quamvis in medio integrae aetatis 
spatio eriperetur, tamen conscientia recte factorum nixus, 
satis Sibi, satis Borboniae Domus gloriae, satis suorum ci- 
vium felicitati vixisse posset existimare. Equidem fuit nemo, 
rmi per quatuor mensium et amplius spatium, de gravissimo 
rERDi.NANDi morbo non loqueretur, atque de Eius salute non 
esset sollicitus. Narrabant homines de incredibili Ipsius in 
chirurgorum incisionibus, hisque multis, et acerbissimis pa- 
tientia; deque Suae voluntatis cum Divina voluntate mirifica 
consensione. Commemorabant quae de Bonitate Divina, de 
Reparationis Dominicae fructu , de religione in Virginem 
Mariam frequenti sermone usurpabat. Dicebant admirantes 
quanto impetu, et ardore lesum Christum in sacramento la- 
tentem in viaticum susceperit. Referebant postrema verba, 
quibus Yxorem optimam , natosque carissimos solatus est; 
eaque , quibus Francisco Filio amantissimo successori suo, 
ct Mariae Sophiae Amaliae , optatissimae Nurui, cuius vir- 
tutes simul cognovit, simul pli/imi fecit, totam Regiam 
Domum etiam, atque etiam commendavit; obtestationesque, 
quibus regios omnes principes hortatus est, ut concorditer 

e icifice inter se degerent, atque in potestate novi Regis li- 
entes, obsequentesque esse vellent. Maxime demum com- 
movebantur referentes quam vere, et ex animo, intermortuis 
vocibus. Se (lesu Christo .duce, et magistro) prolixe veniam 
dare semel, atque iterum affirmaverat lis omnibus, qui Eum 
verbo, reque laesissent. De pacatissimo tandem obitu, vel 
potius de placidissimo , ad instar iustorum somno, qui cu- 

E iunt dissolvi , et esse cum ChHsto , non tacebant. Qui- 
us populi sermonibus nulla praestantior est laudatio, quippe 
his demonstratur quam in omnium animis spes insideret 
salvum, beatumqne in aeternitate futurum , qui alios sal- 
vos , incolumes , felices in praesenti vita fecisset, (^od si 
forsan nondum Ferdinaxdi anima plane purcata Se Divino 
ludicio stiterit. Te, Pater Beatissime, multa precans, ut 
procedas, et animae lusti huius cumulatissimam referas gra- 
tiam, sacroque ritu Eidem placabilius Divinum Numen ef- 
ficias, oramus, atque obsecramus; itemque praeces adhibeas, 
ut Francisco II. filio Eius, et successori, caeleste adsit prae- 
sidium, quo in tanta difficultate temporum regni guberna- 
culum fortiter, feliciterque moderetur. 

